ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՀՈՒՆԻՍԻ 4-Ի N 914-Ն ԵՎ 2023 ԹՎԱԿԱՆԻ ԱՊՐԻԼԻ 21-Ի N 595-Ն ՈՐՈՇՈՒՄՆԵՐԻ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

1. Անհրաժեշտությունը և նպատակը․
Իրավական ակտի ընդունումը պայմանավորված է ՀՀ կառավարության որոշմամբ օգտագործման տրամադրված կամ ամրացված գույքերի մակերեսների հետագա ճշգրտումները՝ մինչև տվյալ որոշմամբ սահմանված մակերեսի 10 տոկոսի չափով Պետական գույքի կառավարման կոմիտեի (այսուհետ՝ Կոմիտե) նախագահի համապատասխան իրավական ակտով իրականացնելու նպատակով իրավական ակտի նախագիծ ներկայացնելու անհրաժեշտությամբ՝ հիմք ընդունելով Ֆինանսատնտեսական նախարարական կոմիտեի 12․06․2026թ․ նիստի N ԿԱ/172-2026 արձանագրության 6-րդ կետի 1-ին ենթակետով տրված հանձնարարականը։  
1.1. Ներկա վիճակը և առկա խնդիրները․
ՀՀ կառավարության 2023 թվականի ապրիլի 21-ի N 595-Ն որոշման համաձայն՝ պետական սեփականություն հանդիսացող անշարժ գույքն անհատույց օգտագործման է տրամադրվում ՀՀ կառավարության որոշմամբ, իսկ համաձայն ՀՀ կառավարության 2020 թվականի հունիսի 4-ի N 914-Ն որոշման՝ որոշմամբ նախատեսված դեպքերում պետական գույքը կարող է վարձակալության տրամադրվել նաև ՀՀ կառավարության որոշմամբ։ Սակայն լինում են դեպքեր, երբ արդեն իսկ ընդունված ՀՀ կառավարության որոշման հիմքով անհատույց օգտագործման կամ վարձակալության պայմանագիր կնքելու ժամանակ տեխնիկական խնդիրներով, այլ ոչ լրացուցիչ տարածքի տրամադրմամբ կամ տարածք հետ վերցնելով կամ սահմանների ճշտմամբ պայմանավորված,  անհամապատասխանություն է առաջանում ՀՀ կառավարության որոշման մեջ և անշարժ գույքի սեփականության իրավունքի գրանցման վկայականում կամ օգտագործման իրավունքով տրամադրվող տարածքի հատակագծում նշված մակերեսների մեջ, ինչը բերում է գործարքի կնքման անհնարինության և ՀՀ կառավարության որոշման կատարումն ապահովելու համար անհրաժեշտություն է առաջանում օգտագործման իրավունքով տրամադրվող տարածքի մակերեսի ճշգրտման նպատակով արդեն իսկ ընդունված ՀՀ կառավարության որոշման մեջ կատարել համապատասխան փոփոխություն։ 
1.2. Առկա խնդիրների առաջարկվող լուծումները․ 
Նմանատիպ տեխնիկական բնույթի խնդիրները լուծելու և պետական գույքի կառավարման արդյունավետությունը բարձրացնելու նպատակով, հիմք ընդունելով Ֆինանսատնտեսական նախարարական կոմիտեի 12․06․2026թ․ նիստի N ԿԱ/172-2026 արձանագրության 6-րդ կետի 1-ին ենթակետով տրված հանձնարարականը՝ մշակվել է «Հայաստանի Հանրապետության կառավարության 2020 թվականի հունիսի 4-ի N 914-Ն և 2023 թվականի ապրիլի 21-ի N 595-Ն որոշումների մեջ լրացումներ կատարելու մասին» ՀՀ կառավարության որոշման նախագիծը (այսուհետ՝ Նախագիծ)։ 
[bookmark: _Hlk199409242][bookmark: _GoBack]Նախագծով առաջարկվում է Հայաստանի Հանրապետության կառավարության որոշմամբ վարձակալության տրամադրվող (անհատույց օգտագործման իրավունքով տրամադրվող) պետական գույքի՝ տվյալ որոշմամբ սահմանված մակերեսի մինչև 10 տոկոսի չափով անճշտություններով պայմանավորված տեխնիկական ճշգրտումները, որոնք չեն կարող հանգեցնել վարձակալությամբ տրամադրված գույքի սահմանների փոփոխությանը կամ լրացուցիչ գույքային միավորի (անշարժ գույքի մասի (տարածքի)) տրամադրմանը կամ հետ վերցնելուն, կատարել Կոմիտեի նախագահի հրամանով։ Ընդ որում նշված դեպքում՝ վարձավճարի հաշվարկման համար անհրաժեշտ ելակետային տվյալների փոփոխության դեպքում՝ վարձավճարը ենթակա է լինելու վերահաշվարկման կամ վերագնահատման, իսկ անհատույց պգտագործման իրավունքով տրամադրված գույքի արժեքի հաշվարկման համար հիմք հանդիսացած ելակետային տվյալների փոփոխության դեպքում արժեքը ենթակա է լինելու վերանայման՝ օրենսդրությամբ սահմանված կարգով։
Առաջարկվող կարգավորումը պայմանավորված է նրանով, որ գործնականում պետական գույքի չափագրման, կադաստրային տվյալների ճշգրտման կամ տեխնիկական փաստաթղթերի համապատասխանեցման արդյունքում կարող են ի հայտ գալ կառավարության որոշմամբ սահմանված մակերեսից շեղումներ, որոնք չեն փոխում կառավարության կողմից կայացված որոշման էությունը և չեն հանգեցնում վարձակալության (անհատույց օգտագործման իրավունքով) տրամադրվող գույքի փոփոխության։
Նման դեպքերում յուրաքանչյուր անգամ Հայաստանի Հանրապետության կառավարության նոր որոշման ընդունման անհրաժեշտությունը հանգեցնում է անհարկի վարչարարական բեռի, երկարացնում է գործընթացը և չի բխում արդյունավետ կառավարման սկզբունքից։
Միաժամանակ, լիազորությունը սահմանափակվում է անճշտություններով պայմանավորված մինչև 10 տոկոսի չափով մակերեսի ճշգրտումներով և չի կարող հանգեցնել վարձակալությամբ (անհատույց օգտագործման իրավունքով) տրամադրված գույքի սահմանների փոփոխության, լրացուցիչ տարածքի տրամադրման կամ տրամադրված տարածքի հետ վերցնելուն։ Հետևաբար, առաջարկվող կարգավորումը վերաբերում է բացառապես տեխնիկական բնույթի ճշգրտումներին և չի ենթադրում կառավարության կողմից կայացված որոշման բովանդակային փոփոխություն։
Նախագծով ՀՀ կառավարության 2020 թվականի հունիսի 4-ի N 914-Ն որոշմամբ կսահմանվի, որ Կոմիտեին է վերապահվում նաև Հայաստանի Հանրապետության կառավարության որոշմամբ վարձակալության տրամադրվող պետական գույքի՝ տվյալ որոշմամբ սահմանված մակերեսի մինչև 10 տոկոսի չափով անճշտություններով պայմանավորված ճշգրտումները Կոմիտեի նախագահի հրամանով կատարելու լիազորությունը, իսկ ՀՀ կառավարության 2023 թվականի ապրիլի 21-ի N 595-Ն որոշմամբ կսահմանվի, որ ՀՀ կառավարության 2023 թվականի ապրիլի 21-ի N 595-Ն որոշման հիմքով Հայաստանի Հանրապետության կառավարության որոշմամբ անհատույց օգտագործման իրավունքով տրամադրվող պետական գույքի՝ տվյալ որոշմամբ սահմանված մակերեսի մինչև 10 տոկոսի չափով անճշտություններով պայմանավորված ճշգրտումները կատարվելու են Կոմիտեի նախագահի հրամանով։   
  2․ Միջոցառման իրականացումից ակնկալվող արդյունքը
Նախագծի ընդունման արդյունքում հնարավորություն կտրվի ՀՀ կառավարության որոշման հիմքով գույքի անհատույց օգտագործման և վարձակալության պայմանագրերի կնքման ժամանակ առաջացած մակերեսի անճշտության հետ կապված տեխնիկական բնույթի խնդիրները լուծել Կոմիտեի նախագահի հրամանով՝ մինչև 10% մակերեսային անճշտությունները շտկելով ավելի արագ, պարզ վարչարարությամբ՝ առանց Կառավարության յուրաքանչյուր անգամի ներգրավվածությամբ։
3. Նախագծի մշակման գործընթացում ներգրավված ինստիտուտները և անձինք․
Նախագիծը մշակվել է ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեի կողմից:
4. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.
Նախագծի պետական կամ տեղական ինքնակառավարման մարմինների բյուջեներում ծախսերի և եկամուտների ավելացումների կամ նվազեցումների մասին տեղեկանքի լրացման անհրաժեշտությունը բացակայում է, քանի որ պետական կամ տեղական ինքնակառավարման մարմինների բյուջեներում ծախսերի և եկամուտների ավելացումներ կամ նվազեցումներ չեն նախատեսվում:
5. Կապը ռազմավարական փաստաթղթերի հետ Հայաստանի վերափոխման ռազմավարություն 2050, Կառավարության 2026-2031թթ. ծրագիր, ոլորտային և/կամ այլ ռազմավարություններ.
ՀՀ կառավարության որոշման նախագիծը բխում է ՀՀ կառավարության հնգամյա ծրագրի 6-րդ բաժնի 4-րդ գլխում ամրագրված պետական գույքի իրացման և արդյունավետ կառավարման ուղղությամբ կառավարության ստանձնած հանձնառություններից։ 








